钦定古今图书集成/历象汇编/庶征典/第008卷 > 书经 > 《虞书大禹谟》
## 钦定古今图书集成/历象汇编/庶征典/第008卷 > 书经 > 《虞书大禹谟》

《禹》曰：“惠迪吉，从逆凶。惟影响。”

〈蔡传〉“惠顺，迪道也。”逆，反道者也。“惠迪从逆”，犹言顺善从恶也。《禹》言天道可畏，吉凶之应于善恶，犹影响之出于形声也。〈大全〉朱子曰：“迪”字，或解为“‘道”，或解为“行’，疑只是顺字，以逆对‘迪’”，可见书中“迪”字，皆用得轻也。问：须得邵尧夫之术曰：吾之所知者，惠迪吉，从逆凶，满招损，谦受益。若明日晴，明日雨，吾安能知耶？